**Filip Krivošík** (s. 27. maaliskuuta 1999 Bratislava, Slovakia) on slovakialainen jääkiekkoilija, joka pelaa kotimaassaan Extraliga-joukkue HC Košicessa. Hän on pelipaikaltaan keskushyökkääjä, mutta Krivošík osaa pelata myös laidassa. Hän laukoo oikealta.

Ura
---

### Seuraura

Krivošík on HK Ružinovin kasvatti. Kaudella 2013–2014 hän voitti Slovakian B-nuorten sarjan pudotuspeleissä joukkueensa sisäisen tehotilaston lukemalla +5. Kauden 2014–2015 päätteeksi Krivošík voitti sarjan hopeaa. Kaudeksi 2015–2016 hän siirtyi Tšekin A-nuorten Extraliga juniorůn KLH Chomutoviin. Krivošík oli 21 osumallaan joukkueen toiseksi paras maalintekijä ja hän jakoi koko sarjan maalipörssin kymmenennen sijan neljän muun pelaajan kanssa. Krivošík vahvisti myös Chomutovin B-nuoria, joiden paras pistemies ja maalintekijä hän oli pudotuspeleissä tehoilla 5+4=9. Joukkueen kausi päättyi finaalitappioon.

HC Slovan Bratislava varasi Krivošíkin 134. pelaajana KHL:n varaustilaisuudessa 2016. Huhtikuussa 2016 hän teki 1+2-vuotisen sopimuksen SM-liigajoukkue Hämeenlinnan Pallokerhon kanssa. 17-vuotias Krivošík pelasi kauden 2016–2017 kuitenkin kokonaan seuran A-nuorissa, jossa hän voitti kauden päätteeksi A-nuorten Suomenmestaruuden. Huhtikuussa 2017 Krivošík teki HPK:n kanssa 1+1-vuotisen jatkosopimuksen.

Elokuun 2017 lopulla HPK lainasi Krivošíkin alustavasti koko kauden 2017–2018 kattavalla sopimuksella Mestis-joukkue Lempäälän Kisaan. Hän teki HPK:ssa SM-liigadebyyttinsä 4. marraskuuta 2017 JYPiä vastaan. Krivošík merkittiin joukkueen 13. hyökkääjäksi ja hän sai jääaikaa lopulta vain 33 sekuntia. Krivošík nousi HPK:n kokoonpanoon jälleen runkosarjan lopulla, kun joukkueen olivat jättäneet siirtotakarajaan mennessä Juho Keränen, Mikko Lehtonen, Oula Palve ja Kristian Vesalainen. Hän teki liigauransa avausmaalin runkosarjan toiseksi viimeisellä kierroksella ja uransa viidennessä ottelussaan 8. maaliskuuta 2018 Oulun Kärppiä vastaan. Krivošík palasi HPK:n kauden päätyttyä loppukevääksi LeKin vahvuuteen. Huhtikuussa 2018 HPK käytti hänen sopimuksessaan olleen option ja teki vuoden mittaisen jatkosopimuksen Krivošíkin kanssa.

Kausi 2018–2019 oli Krivošíkille varsinainen tulokaskausi SM-liigassa ja hän teki 24 runkosarjaottelussa tehot 1+2=3 ja kahdeksassa playoff-ottelussa yhden maalin. Krivošík oli syyskaudella loukkaantumisen vuoksi sivussa syyskuusta joulukuulle. Hän teki liigauransa ensimmäisen playoff-maalin playoff-debyytissään ensimmäisessä puolivälieräottelussa 21. maaliskuuta 2019 vieraissa Turun Palloseuraa vastaan. Krivošíkin osuma jäi HPK:n 2–3-voittoon päättyneen ottelun ratkaisumaaliksi. Hän ei kuitenkaan saanut peliaikaa enää finaaleissa. Krivošik voitti kauden päätteeksi Suomenmestaruuden. Helmikuussa 2019 hän teki HPK:n kanssa vuoden mittaisen jatkosopimuksen. Kaudella 2019–2020 Krivošík nosti tasoaan ja pelasi ensimmäisen täyden SM-liigakautensa tehden 57 runkosarjaottelussa tehot 11+12=23.

Krivošík siirtyi kaudeksi 2020–2021 kaksivuotisella sopimuksella Saimaan Palloon. Hänen kautensa osoittautui kuitenkin pettymykseksi, kun Krivošík loukkaantui kaksi kertaa ja pelasi lopulta vain 14 runkosarjaottelua tehopistein 2+2=4. Hän kärsi loukkaantumisista vielä harjoituskaudella 2021–2022, mutta kuntouduttuaan SaiPa lainasi Krivošíkin syyskuussa 2021 koko kauden kattavalla sopimuksella kotimaahansa Extraliga-joukkue HK Nitraan. SaiPalla oli tarvittaessa oikeus kutsua hänet takaisin vahvuuteensa ennen kalenterivuoden päättymistä. Krivošík pelasi Nitrassa kauden loppuun. Hänen kauteensa mahtui myös lähes kahden kuukauden mittainen poissaolo marraskuussa 2021 tulleen loukkaantumisen vuoksi. Krivošík teki runkosarjassa yli piste per peli-tahdilla 26 ottelussa tehot 9+19=28. Pudotuspeleissä hän pelasi 19 ottelua tehopistein 4+8=12. Viidennessä välieräottelussa 18. huhtikuuta 2022 HKm Zvolenia vastaan Krivošík teki Nitran 2–1-voittomaalin, joka ratkaisi joukkueelle finaalipaikan otteluvoitoin 4–1. Mestaruuden vei lopulta kuitenkin HC Slovan Bratislava otteluvoitoin 4–2.

Heinäkuussa 2022 Krivošík teki Nitran kanssa uuden, kauden 2022–2023 kattavan sopimuksen.

### Maajoukkueura

Krivošík pelasi alle 20-vuotiaiden MM-kilpailuissa vuosina 2018 ja 2019, joista ensimmäisessä turnauksessa hän jakoi Slovakian sisäisen tehotilaston voiton Samuel Bučekin kanssa lukemalla +3. Vuoden 2019 turnauksessa Krivošík toimi Slovakian varakapteenina. Hän voitti joukkueen sisäisen tehotilaston lukemalla +2.

Krivošík pelasi myös alle 18-vuotiaiden MM-kilpailuissa vuosina 2016 ja 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän oli Slovakian paras maalintekijä ja jakoi sisäisen pistepörssin voiton Miloš Romanin kanssa tehoilla 4+1=5.

Slovakian A-maajoukkueessa Krivošík on pelannut seitsemän ottelua tehopistein 3+2=5. Hän teki A-maajoukkuedebyyttinsä vain 19-vuotiaana Euro Hockey Challengessa 5. huhtikuuta 2018 Norrköpingissä Ruotsia vastaan. Krivošík sai ottelussa myös syöttöpisteen Juraj Valachin tekemään maaliin. Ensimmäisen A-maajoukkuemaalinsa hän teki Deutschland Cupissa 7. marraskuuta 2019 Saksan Krefeldissä Sveitsiä vastaan. Krivošík jakoi turnauksen maalipörssin voiton Sveitsin Pius Suterin kanssa tehtyään kolmessa ottelussa kolme maalia.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2015–2016 | KLH Chomutov | Tšekki U20 | 37 | 21 | 12 | 33 | 28 | 3 | 0 | 0 | 0 | 4 |  |  |  |  |  |  | U18 | 5 | 0 | 0 | 0 | 0 |
| 2016–2017 | HPK | A-SM | 46 | 10 | 9 | 19 | 43 | 10 | 1 | 2 | 3 | 2 |  |  |  |  |  |  | U18 | 5 | 0 | 1 | 1 | 10 |
| 2017–2018 | HPK | SM-liiga | 6 | 1 | 0 | 1 | 2 | – | – | – | – | – |  |  |  |  |  |  | JMM | 5 | 2 | 1 | 3 | 2 |
|  | LeKi | Mestis | 30 | 3 | 6 | 9 | 32 | 2 | 0 | 0 | 0 | 4 |
| 2018–2019 | HPK | A-SM | 4 | 2 | 0 | 2 | 2 | 1 | 1 | 0 | 1 | 0 |  |  |  |  |  |  | JMM | 5 | 1 | 1 | 2 | 2 |
|  | HPK | SM-liiga | 24 | 1 | 2 | 3 | 8 | 8 | 1 | 0 | 1 | 6 | Kanada-malja |
| 2019–2020 | HPK | SM-liiga | 57 | 11 | 12 | 23 | 18 | – | – | – | – | – |
| 2020–2021 | SaiPa | SM-liiga | 14 | 2 | 2 | 4 | 2 | – | – | – | – | – |
| 2021–2022 | HK Nitra | SloEL | 26 | 9 | 19 | 28 | 51 | 19 | 4 | 8 | 12 | 22 |
| 2022–2023 | HK Nitra | SloEL | 42 | 8 | 18 | 26 | 34 | 8 | 1 | 5 | 6 | 8 |
| 4 kautta | yhteensä | SM-liiga | 101 | 15 | 16 | 31 | 30 | 8 | 1 | 0 | 1 | 6 |
| 2 kautta | yhteensä | SloEL | 68 | 17 | 37 | 54 | 85 | 27 | 5 | 13 | 18 | 30 |
| 1 kausi | yhteensä | Mestis | 30 | 3 | 6 | 9 | 32 | 2 | 0 | 0 | 0 | 4 |

Lähteet
-------

* Filip Krivošík The Internet Hockey Databasessa (englanniksi)
* Filip Krivošík Eurohockey-sivustolla (englanniksi)
* Filip Krivošík *Elite Prospects*. Everysport Media Group AB.  (englanniksi)

### Viitteet

1. ↑  BioRex otteluennakko HPK-Kärpät 31.1.2020 – Krivosik *hpk.fi*.  31.1.2020. HPK Liiga Oy. Viitattu 31.3.2020.
2. ↑  Filip Krivošík (@fitko13) • Instagram photos and videos
3. 1 2 3 4 5 6 7 8  Filip Krivošík *Elite Prospects*. Everysport Media Group AB.  (englanniksi)
4. ↑  Elite Prospects - HK Ruzinov 99 Bratislava U18 *eliteprospects.com*. Everysport Media Group AB. Viitattu 14.5.2019. (englanniksi)
5. ↑  Elite Prospects - Czech U20 Stats 2015-2016 *eliteprospects.com*. Everysport Media Group AB. Viitattu 14.5.2019. (englanniksi)
6. ↑  Elite Prospects - Pirati Chomutov U18 *eliteprospects.com*. Everysport Media Group AB. Viitattu 14.5.2019. (englanniksi)
7. ↑  HPK:n ensi kauden runko julki - Jukureiden tehomiehet Hämeenlinnaan *Jatkoaika.com*.  29.4.2016. Jatkoaika r.y. Viitattu 5.11.2017.
8. ↑  Kerhon tulevan kauden joukkueessa kokoa ja paluumuuttajia *Jatkoaika.com*.  28.4.2017. Jatkoaika r.y. Viitattu 5.11.2017.
9. ↑  LeKille vahvistusta kentälle ja penkin taakse - Ollikainen matkaa Kajaanista Lempäälään *Jatkoaika.com*.  1.9.2017. Jatkoaika r.y. Viitattu 5.11.2017.
10. ↑  Ottelutilastot *liiga.fi*.  4.11.2017. Jääkiekon SM-liiga Oy. Viitattu 5.11.2017.
11. ↑  Otteluseuranta *liiga.fi*.  8.3.2018. Jääkiekon SM-liiga Oy. Viitattu 8.3.2018.
12. ↑  Nenonen, Cornet ja "köyhän miehen Zach Budish" HPK:n uusimmat hyökkääjähankinnat *Jatkoaika.com*.  27.4.2018. Jatkoaika r.y. Viitattu 27.4.2018.
13. ↑  Otteluseuranta *liiga.fi*.  21.3.2019. Jääkiekon SM-liiga Oy. Viitattu 14.5.2019.
14. ↑  Suvinen, Teemu: He ovat sankareita kaikki! Tässä ovat mestari-HPK:n tähdet, yllättäjät ja kovanaamat: "Ilmiömäisen hyvä" *is.fi*.  6.5.2019. Sanoma Media Finland Oy. Viitattu 14.5.2019.
15. ↑  HPK käyttää Luceniuksen option – Krivosikille jatkosopimus *hpk.fi*.  21.2.2019. HPK Liiga Oy. Viitattu 21.2.2019.
16. ↑  Mänty-Sorvari, Laurell: Pelaaja-arviot, 2019-20: HPK:n juhlakaudella nähtiin tähtiloistoa Kunykin johdolla, mutta myös floppeja *Jatkoaika.com*.  18.3.2020. Jatkoaika r.y. Viitattu 31.3.2020.
17. ↑  Seppä, Lassi: SaiPa solmi ison tukun sopimuksia − Mestiksen pörssiykkönen ja slovakialainen HPK:sta saapuvat Lappeenrantaan *Jatkoaika.com*.  23.3.2020. Jatkoaika r.y. Viitattu 31.3.2020.
18. ↑  Silventoinen, Juho: SaiPan pelaaja-arviot 2020−21: Záborský ja Westerholm kannattelivat, mutta jäivät vaille tulitukea *Jatkoaika.com*.  18.4.2021. Jatkoaika r.y. Viitattu 25.4.2021.
19. ↑  Koski, Matti: Loukkaantumisten kanssa painiva Filip Krivošík siirtyy SaiPasta Slovakiaan lainasopimuksella *Jatkoaika.com*.  7.9.2021. Jatkoaika r.y. Viitattu 7.9.2021.
20. ↑  Game detail: 18 Apr 2022, HK Nitra - HKm Zvolen *eurohockey.com*.  18.4.2022. European Ice Hockey Online AB & eSports.cz s.r.o. Viitattu 26.7.2022. (englanniksi)
21. ↑  Filip Krivošík podpísal novú zmluvu s Nitrou *HockeyNitra.com*.  26.7.2022. Nitriansky Hokej. Viitattu 26.7.2022. (slovakiksi)
22. ↑  Elite Prospects - Slovakia U20 *eliteprospects.com*. Everysport Media Group AB. Viitattu 14.5.2019. (englanniksi)
23. ↑  Elite Prospects - Slovakia U20 *eliteprospects.com*. Everysport Media Group AB. Viitattu 14.5.2019. (englanniksi)
24. ↑  Elite Prospects - Slovakia U18 *eliteprospects.com*. Everysport Media Group AB. Viitattu 14.5.2019. (englanniksi)
25. ↑  Slovakia vs Latvia - EHC - Euro Hockey Challenge - boxscore *pointstreak.com*.  5.4.2018. Pointstreak Sports Technologies Inc. Viitattu 4.1.2019.
26. ↑  GAME SUMMARY (pdf) *stats.iihf.com*.  7.11.2019. IIHF. Viitattu 31.3.2020. (englanniksi)
27. ↑  GOAL SCORING LEADERS (pdf) *stats.iihf.com*.  10.11.2019. IIHF. Viitattu 31.3.2020. (englanniksi)